มันนี่ทูเดย์
ผู้นำนักธุรกิจอาเซียน
14 มิ.ย. 2559

ผู้นำนักธุรกิจอาเซียน
นายไชยฤทธิ์ อนุชิตวรวงศ์ ผู้ช่วยผู้จัดการใหญ่ ธนาคารกรุงเทพ กล่าวว่า ธนาคารใช้ศักยภาพเครือข่ายครอบคลุม 9 ประเทศอาเซียนสนับสนุนลูกค้าที่ต้องการขยายธุรกิจ จัดโครงการผู้นำนักธุรกิจแห่งอาเซียน หลักสูตรการอบรมเชิงปฏิบัติการ โดยรุ่นที่ 1 เน้นเจาะลึกประเทศเมียนมา โดยมีผู้อบรม 45 คนจากธุรกิจหลากหลายขนาด คัดเลือกจากธุรกิจที่มีโอกาสในเมียนมา เช่น พลังงาน ภาคผลิต ก่อสร้างการค้า เริ่มตั้งแต่เดือน มิ.ย.-ก.ค. 2559 
เปิดรับผู้อำนวยการ สคฝ.
นายสรสิทธิ์ สุนทรเกศผู้อำนวยการสถาบันคุ้มครองเงินฝาก (สคฝ.) เปิดเผยว่า สคฝ.อยู่ระหว่างประกาศรับสมัครบุคคลเพื่อรับการคัดเลือกให้ดำรงตำแหน่งผู้อำนวยการคนใหม่ เนื่องจากตนจะพ้นจากตำแหน่งผู้อำนวยการ วันที่ 2 ก.ย.นี้ผู้สนใจสามารถติดตามข้อมูลคุณสมบัติและเงื่อนไขการสมัคร และขอรับใบสมัครได้ที่ สำนักนโยบายระบบการคุ้มครองผลประโยชน์ทางการเงิน สำนักงานเศรษฐกิจการคลัง (สศค.) หรือดาวน์โหลดใบสมัครได้ทางเว็บไซต์ www.fpo.go.th ตั้งแต่วันที่ 23 มิ.ย.-6 ก.ค. 2559 สอบถามเพิ่มเติมได้ที่โทร. 02-273-9020 ต่อ 3692